**Aleksandar Trifunović**|  |
| Asmeniniai duomenys |
| Gimimo data | 1967 m. gegužės 30 d. (54 metai) |
| Gimimo vieta | Belgradas, Serbijos SR, Jugoslavijos SFR |
| Klubas |
| Dabar žaidžia | Baigęs karjerą |
| **Pozicija** |  |
| Profesionalūs klubai |
| 1985–19881988–19911991–19971997–19981998–20002000–2001 | Belgrado „Crvena Zvezda"KK „Zadar"Belgrado „Crvena Zvezda"FribourgPogoń Ruda ŚląskaKK Beopetrol |  |
|  Treniruotos komandos |
| 2002–20052006–20082008–200920092009–20102010–20112011–20122013–2015 | Belgrado „Crvena Zvezda"KK „Lietuvos rytas"Atėnų „Panionios"Sankt Peterburgo „Spartak"Belgrado „Crvena Zvezda"KK „Lietuvos rytas"BC „Žalgiris"BC „Astana" |
|  |

**Aleksandras Trifunovičius** (g. 1967 m. gegužės 30 d.) – Serbijos krepšinio treneris, nuo 2007 m. vasario 14 d. vadovavęs Vilniaus „Lietuvos ryto" komandai. Po 2007–2008 m. LKL sezono sutartis su juo nebuvo pratęsta. Nuo 2006 m. lapkričio iki 2007 m. vasario 14 d. A. Trifunovičius dirbo Vilniaus „Lietuvos ryto" trenerio Zmago Sagadino asistentu, tačiau kai slovėnas buvo atleistas, perėmė klubo vadovavimą.

Biografija
----------

A. Trifunovičius anksčiau buvo krepšininkas. Didžiąją karjeros dalį rungtyniavo „Zadar" ir Belgrado „Crvena Zvezda" komandose. 1993 ir 1994 m. tapo Jugoslavijos čempionu.

A. Trifunovičius sužaidė ir keliolika rungtynių Jugoslavijos rinktinėje, tačiau dėl įvairių priežasčių nedalyvavo nei 1992 m. Barselonos olimpiadoje nei 1995 m. Europos čempionate.

Baigęs žaidėjo karjerą A. Trifunovičius keletą metų dirbo „Crvena Zvezda" komandos trenerio asistentu, o 2004–2005 m. buvo vyriausiasis šios komandos treneris. Jo vadovaujama Belgrado komanda buvo vienintelė tais metais įveikusi „Lietuvos rytą" ULEB taurės grupės varžybose.

2006 m. vasarą treneris buvo sulaukęs pasiūlymo treniruoti Serbijos jaunimo rinktinę, tačiau vėliau Serbijos krepšinio federacija savo pasiūlymą atsiėmė.

2008 m. birželio 6 d. pasirašė sutartį su Atėnų „Panionios" klubu. 2009 m. liepos 11 d. persikėlė į Rusiją. 2009 m. gruodžio 27 d. sugrįžo į Serbiją ir treniravo Belgrado „Crvena Zvezda" krepšininkus.

2010 m. spalio 11 d. buvo paskirtas Vilniaus „Lietuvos ryto" vyr. treneriu. 2011 m. balandžio 11 d. buvo atleistas iš „Lietuvos ryto" vyr. trenerio pareigų.

2011 m. spalio 31 d. pasirašė sutartį iki sezono pabaigos su Kauno „Žalgirio" klubu.

A. Trifunovičius yra vedęs. Augina du sūnus. Jauniausias sūnus gimė 2006 m. lapkritį.

Trenerio karjera
----------------

* 2002–2004 m. Belgrado „Crvena Zvezda"
* 2006–2007 m. Vilniaus „Lietuvos ryto" vyr. trenerio asistentas
* 2007 m. Vilniaus „Lietuvos ryto" vyr. treneris
* 2007–2008 m. Vilniaus „Lietuvos ryto" vyr. trenerio asistentas
* 2008–2009 m. Atėnų „Panionios" vyr. treneris
* 2009 m. Sankt Peterburgo „Spartak" vyr. treneris
* 2009–2010 m. Atėnų „Panionios" vyr. treneris
* 2010–2011 m. Vilniaus „Lietuvos ryto" vyr. treneris
* 2011–2012 m. Kauno „Žalgirio" vyr. treneris
* 2013–2015 m. Astanos „Astana" vyr. treneris

Pasiekimai
----------

* 1993 ir 1994 m. Jugoslavijos čempionas
* 2007 m. LKF taurės vicečempionas
* 2007 m. ULEB taurės vicečempionas
* 2007 m. BBL čempionas
* 2007 m. LKL vicečempionas

Šaltiniai
---------

1. ↑
2. ↑
3. ↑   Archyvuota kopija 2010-11-22 iš Wayback Machine projekto.
4. ↑
5. ↑
6. ↑